經數: 一八五三

經名: 大乘玄論卷第四

頁數: 六一

上	欄

諦稱 爲假惑. 迷不二實相目實惑也. 問云何

迷耶. 答不二二名爲二諦. 二不二爲中道. 二

定二故名迷假. 不二定不二稱爲迷實. 又二

不二皆名爲假. 非二不二方爲實. 迷此假實

名假實惑也

攝智門第十. 問權實二智攝智盡不. 答攝智

皆盡. 經有一智二智三智四智五智乃至七

十七智. 皆二智攝. 攝一智者. 卽如實智. 如實

智卽是佛眼. 佛眼無法不見. 而無所見. 無法

不見. 名權智. 而無所見名爲實智. 問如實智

但是照實相智. 唯應是實智. 云何有權智耶.

答此明如實而知名如實智. 故具二智也. 次

攝二智者. 則一切智一切種智. 但此二智凡

有六門. 一空有分二. 一切智爲空智. 一切種

智爲有智. 此則權實攝也. 次以總別分二. 總

相知爲一切智. 別相知爲一切種智. 但總別

三門. 一以苦無常爲總相. 陰入界爲別相. 二

以無生滅爲總相. 諸法差別爲別相. 三以略

爲總相. 廣爲別相. 如苦諦爲總相. 廣分別苦

有無量相爲別相. 三別中取初義. 第二義猶

是空有. 第三義屬後廣略也. 三者略說爲一

切智. 廣說爲一切種智. 如上釋也. 四者因爲

一切智. 果爲一切種智也. 問二智俱是果門.

云何分因果耶. 答例如菩提涅槃爲果及以果

果. 涅槃旣是果果. 卽菩提亦得爲因. 此義論

因果. 今亦然矣. 五者小乘名一切智. 大乘名

一切種智. 此明小乘總相知十二入苦空無

常. 爲一切智. 大乘遍知一切法爲一切種智.

六者一切種智爲空智. 一切智爲有智. 以種

中	欄

名性. 性卽實相理爲諸法根本. 故名爲種. 一

切智知一切法爲有智也. 次攝三智門者. 三

智多門. 涅槃云. 一者波若一切衆生之慧. 所

謂下智也. 二毘婆舍那謂二乘智卽是中智

也. 三□那佛菩薩智謂上智也. 又云. 波若別

相. 智別知諸法. 毘婆舍那總相. 智總知諸法.

□那爲破相. 破相者. 波若知有. 毘婆舍那照

空. □那捨於空有. 卽中道智也. 又如波若三

慧品說. 二乘爲一切智. 菩薩道種智. 佛一切

種智. 二乘名爲一切智者. 十二入攝一切法.

二乘知十二苦空無常名一切智. 論云. 此但

有一切智名. 而無一切智用. 猶如晝燈但有

燈名而無燈用. 問云何無用. 答佛具知一切

法別相. 然後能知一切總相. 故名一切智. 二

乘但總相. 知一切不能一一別相而知. 如涅

槃云. 二乘但知於苦. 不能分別是苦有無量

相. 我於彼經. 竟不說之. 卽二乘不能別知. 故

但有一切智名. 而無一切智用也. 道種慧者.

菩薩知四種道. 人天謂福樂道及三乘道. 知

佛道自度度他. 餘三道但度他也. 佛名一切

種智者. 此一切種智. 實異前一切種智. 前一

切種智. 但知有法. 今合知空有名一切種智.

經云. 知一相故名一切種智. 又云. 知一切法

行類相貌. 名一切種智也. 此三智中. 一一皆

具照空有. 皆有權實二智也. 次地持論有三

智. 一淸淨智. 斷五住惑盡故云淸淨. 卽照第

一義空智也. 二一切智. 卽照有智也. 三無□

智. 無功用智. 照一切法. 無復功用故. 云無

□. 初是實智. 後二爲權. 次攝大乘論有三智.

下	欄

一加行智. 卽進心上地心. 二正體智. 證如之

智. 謂實智也. 三後得智. 卽寂而動. 謂權智

也. 此三智卽爲次第. 前有進心之智. 次正得

實觀. 後從實起用. 地地中皆具此三智也. 又

四智攝入二智者. 攝大乘論云. 一切智一切

種智無□智無功用智. 前二知空有. 次一不

從師. 後一無有功用. 卽法花經云. 佛智一切

智自然智無師智也. 前二別照空有. 後二通

空有也. 次四無□智. 此有多門. 今略擧一義.

知世諦爲知法. 知第一義爲知義. 此卽二智.

樂說及辭皆世諦智也. 次明四智義. 我生已

盡梵行已立所作已辨不受後有. 釋此不同.

婆沙云. 我生已盡. 是斷集智. 集因能生未來

苦果. 名之爲生. 無學斷竟名我生已盡. 梵行

已立. 是修道智. 梵名爲淨. 無漏聖道. 能除垢

染. 離障淸淨. 名爲梵行. 無學聖人道行成滿.

名爲已立. 所作已辨. 是證滅智. 斷惑證滅名

爲所作. 無學證果功成. 名爲已辨. 不受後有.

是知苦智. 後世苦報. 名爲後有. 無學聖人. 於

此有不復更受. 名不受後有. 問經說四諦. 先

明苦集後明滅道. 今何故前斷集修道後證

滅知苦. 答四諦示欣厭門. 先苦集後滅道. 於

欣厭門. 逆觀次第故. 先果後因. 四智是順觀

門故. 先因後果. 故前集道. 後明滅苦. 又要除

障. 然後善成. 故先斷集後修道. 後果中. 先滅

現在過患. 後不受未來苦報. 故前滅後苦. 勝

□涅槃釋四智又異. 今不述之. 四智皆入大

乘權智. 是小乘之實智. 次五智攝入二智者.

一法住智. 二泥洹智. 三無諍智. 四願智. 五邊

經數: 一八五三

經名: 大乘玄論卷第四

頁數: 六二

上	欄

際智. 依小乘. 法住智者. 知苦集相生諸法存

立名法住智. 知道及滅名泥洹智. 又云. 知苦

集道名法住智. 知於滅諦名泥洹智. 令物不

起諍爲無諍智. 願知未來一切事. 卽便得知

名爲願智. 邊際智者. 報身最後名爲邊際. 聖

人修得自在智故. 於報身延促自在名邊際

智. 小乘前二智通利鈍羅漢分有. 後三但利

根羅漢有之. 又前二通一切定皆能起. 後三

但第四禪起. 前二通漏無漏. 後三但有漏. 前

二三界身得起. 後三但欲界三天下身起. 前

二以三界法爲所緣境. 無諍智者. 但以欲界

瞋心爲境. 大乘五智. 一切處一切身五十二

位皆得起. 通漏無漏也. 小乘五智. 皆爲大乘

權智攝. 大乘論五智. 泥洹卽是實相正法屬

實智. 餘四屬權智. 十一智攝入二智者. 十智

照四諦. 是差別智. 屬權智攝. 如實智照一實

諦. 卽是實相. 謂無差別智. 故屬實智麗. 又論

云. 十智在四眼. 如實智爲佛眼. 若爾四眼中

具二智. 佛眼中亦具二智也. 問菩提與薩婆

若十智何智攝. 答論云. 菩提是十智. 卽是有

智. 卽一切種智. 薩波若爲如實智. 謂空智. 亦

是一切智. 四十四智者. 約十二因緣作之. 如

云老死苦老死集老死滅道. 一一皆具四諦

觀也. 七十七智者. 生緣老生. 不離生緣老死.

初是正觀智. 次是審法智. 又正觀智簡無因.

審法智簡異邪因. 三世各二爲六. 此六是法

住智. 次一是泥洹智. 法住爲明生死因果增

長故多. 泥洹滅之智. 三世合一. 此皆小乘之

義. 皆屬大乘權智攝之. 若大乘泥洹智是實

中	欄

智. 如上也. 如此皆是無分別中善功分別. 雖

分別不動無分別. 不同數論有所得釋. 旣是

名敎. 不得不知. 問四十四及七十七同從老

死起. 有何異耶. 答四十四觀果由因. 其觀易

成故. 爲鈍根人也. 觀果由因者. 初觀老死是

果. 次明老死集者. 觀果由因也. 七十七卽觀

因生果. 如云生緣老死. 生是因. 爲老死之緣.

不離生緣老死亦爾. 觀因生果. 其事旣難. 故

爲利根人. 四十四成論文云. 在七方便中. 七

十七文不判位. 衆師云. 在四現忍中也. 問

何故不從無明起耶. 答尋末至本. 此觀易成.

又四十四但得從果起. 以具四諦故. 若從無

明起無復因. 云何得具四諦耶. 七十七不從

無明起. 但從老死起. 其觀易成也. 問菩薩觀

十二因緣屬何智耶. 答菩薩無方. 不可定判.

釋論云. 菩薩爲衆生故. 從果觀十二因緣

常無常門第十一. 略明四句. 一境智俱常. 唯

大乘有之. 小乘無也. 以小乘凡聖之智皆無

常故. 但大乘境智俱常. 凡有三義. 一常智照

實相境. 如果德觀照波若照實相波若. 二常

智照虛空常境. 如大經云. 一切常中虛空第

一. 今常智照此常境也. 若以實相卽是虛空.

如釋論中說. 虛空非有非無言語道斷心行處

滅. 卽是實相. 今且據事. 以虛空爲常. 此二句

示境智二義也. 三者常智還自照智. 卽是反

照智義也. 次常照無常凡有二義. 一照衆生

無常. 二照應跡無常也. 次無常照常凡爲三

句. 一照虛空之常. 二照實相境常. 三照法身

佛性常. 但是照境非照智常. 以因中未有常

下	欄

智故也. 次無常照無常有二句. 一照無常境.

二者無常自照無常智. 問無常智還照無常

智. 與常智知常智何異. 答常智知常唯有一

義. 無常智知無常有二義. 一者後念智. 知前

念智. 二者一念智. 卽自能知. 得□觀者. 具有

二義. 未能□者. 但有前後相知也. 常知於常.

但有一念自知無前後知也. 問北土論師云.

初地已上卽有常住法身. 亦卽有常智. 是事

云何. 答須詳此說意. 爲以證眞之智爲法身

耶. 取所證眞如佛性爲法身耶. 若以能證之

智爲法身常者. 是事不然. 釋論云. 在菩薩心

名爲波若. 在佛心反名薩波若. 若是常者. 則

無明昧. 不應有改反也. 又涅槃經云. 此常法

稱. 要是如來. 長壽品凡簡三法常義. 一者外

道. 二者小乘. 三者菩薩. □無常住故. 以佛性

常爲法身者. 此猶是江南舊宗. 非北方異說

也. 問有講攝大乘師云. 初地見眞與佛地不

異. 是事云何. 答若爾論何得云在菩薩云名

波若在佛心反名薩婆若. 旣其改反. 卽知. 有

明昧不同. 又論云. 波若淸淨反名方便. 則知.

六地波若未淨. 又本以見眞故斷惑. 初地見

眞與佛不異. 則一切惑斷. 若不以見眞斷惑

者. 便應是有智斷惑故. 此說不然. 如此皆是

無分別中善巧分別. 不爾者. 淺學失於眉眼

爲無巧方便. 今旣欲釋二智. 卽廣解方便方

便者. 無差別差別智. 故須善巧分別法門. 然

後無方無□之用. 後當廣□得失. 未可驚同

舊宗也. 今據此門可有四句. 一者語同意異.

語同上來所辨. 乃有常無常. 問何故語同耶.

經數: 一八五三

經名: 大乘玄論卷第五

頁數: 六三

上	欄

答語出經論. 經論共用. 何得不同. 而意異者.

中論云. 言語雖同. 其心則異. 今明. 此是無

分別中善巧分別. 不二二義. 故開常無常境

智二義耳. 旣云不二二. 卽雖二不二. 如大經

云. 我無我無有二相. 常無常亦爾. 經云. 愚人

謂二. 智者了達. 知其無二. 復有愚者但謂不

二. 智人了知不二而二. 何者愚人. 不識常無

常. 不知境智. 故是無明. 無明故爲愚. 智人了

知常無常. 名爲智者. 是故名爲語同意異也.

二者語異意異. 有所得人. 不善分別. 無所得

大乘能善分別. 故名語異. 一者是無所得心

善分別. 二者有所得心不善分別. 故名意異.

三者語同意同者. 語與諸佛菩薩方等經論

同. 意與諸佛菩薩無依正觀亦同. 故名語同

意同. 又語與有所得人語同. 有所得人. 復有

少分得處. 今意亦與彼同. 故云語同意同. 四

語異意同. 語雖異經論. 而意符合道. 亦得用

之. 又語異舊宗. 而意同會佛旨. 亦得用之. 宜

以斯四句總貫諸門. 不應一向偏有去取. 問

何故明此四句. 答有二種人. 一始學大乘. 謂

必須一向與舊宗爲異. 則成謗法. 所以然者.

語出經論. 宜共用之. 但得與無得其心各別.

不應以意異故令語亦異. 二者學小乘人. 玄

與大乘異. 强謂義同. 是亦謗法. 所以然者. 小

乘語意與大乘語意實不同. 而强謂同. 如學

成實論者. 謂無相滅諦與方等理均. 故亦名

謗法也. 爲此大小學人. 宜開同異四句

得失門第十二.  權實是聖人之觀心. 眞俗爲

衆聖之妙境. 上已略明二慧. 次廣論眞俗. 眞

中	欄

俗之本. 若成權實之末. 自正故開十二門詳

其得失

大乘玄論卷第四終

大乘玄論卷第五

胡吉藏撰

敎跡義三

一釋敎不同門   二感應門   三淨土門

釋敎第一. 至理無言所以言者. 言生於群心.

然群基百差. 致令聖敎萬殊. 萬殊言敎解釋

不同. 成論師. 或言四時. 或言五時. 引涅槃經

云. 從牛出乳. 從乳出酪. 從酪出生□. 從生□

出熟□. 從熟□出醍□. 又從佛出十二部經.

從十二部經出修多羅. 從修多羅出方等經.

從方等經出波若波羅蜜. 從般若波羅蜜出

大涅槃. 成論師. 五味相生配五時敎. 四諦敎.

有相差別故出十二部經. 修多羅名法本. 波

若是諸法根本故. 波若名修多羅. 維摩經廣

明菩薩不思議法門故. 維摩經名方等經. 一

乘之中般若最勝. 故法華經名般若波羅蜜.

涅槃經時明常住佛果. 故言出大涅槃. 今謂

不爾. 十二部經. 是別相修多羅. 從十二部經

出修多羅者. 是通相修多羅. 從通別兩敎起

大乘萬行故. 言從修多羅出方等. 萬行之中.

波若爲主. 故言從方等出波若波羅密. 從此

二因得大涅槃果故. 言從波若波羅蜜出大

涅槃. 此乃敎行因果相生. 非是判五時敎也.

下	欄

今此摩訶衍論無作品末云. 初轉法輪時. 非

唯八萬諸天一人得須陀洹果. 又無量人. 發

無上菩提之心. 乃至無量人. 得一生補處. 又

成道五年. 說十萬偈波若. 備明二空. 七年爲

大菩薩說般舟三昧經. 明色心皆空. 十年說

如來藏經. 顯本有佛性. 應知. 十二年中. 非只

說小乘. 若大小俱明. 而言但說小乘者. 亦可

十二年後. 雖大小俱說. 應名小乘. 若俱說大

小. 而名大乘. 我亦十二年前. 雖大小俱談. 而

名大乘敎. 又論云. 善吉曾於法華會. 聞說菩

薩畢定. 後聞大品阿毘跋致品. 是故今問. 爲

定爲不定. 故法華不必第四時耳. 又成道已

來常說般若. 所以不局第二時也. 地論師云.

有三宗四宗. 三宗者. 一立相敎. 二捨相敎.

三顯眞實敎. 爲二乘人說有相敎. 大品等經

廣明無相. 故云捨相. 華嚴等經. 名顯眞實敎

門. 四宗者. 毘曇是因緣宗. 成實謂假名宗. 三

論名不眞宗. 十地論爲眞宗. 今謂不然. 此人

罪過甚深. 勿謗波若墮於無間. 今依此論具

明三佛. 又彌勒天親. 釋波若經文亦明三佛.

故知. 波若等經. 具明常住佛果佛性正因十

地了因. 若爾. 何不名顯實敎. 應依四依大聖.

莫依凡妄執也. 問曰. 若言常者. 云何此經云

三世諸佛皆入無餘涅槃耶. 答曰. 非是小乘

無餘涅槃. 若依攝論. 大乘無餘涅槃有二種.

一者分段因果盡名有餘. 變易因果盡名無

餘涅槃. 二者報應二佛名有餘涅槃. 法身名

無餘涅槃也. 又金剛波若經中. 我皆令入無

餘涅槃者. 是彌勒釋云. 大乘第一無餘涅槃

經數: 一八五三

經名: 大乘玄論卷第五

頁數: 六四

上	欄

也. 問曰. 若爾何故此經明十力四無畏十八

不共等皆是有爲耶. 答曰. 對法身眞如空邊

故. 報佛十力十八不共等. 是有法故言有爲.

非生滅有爲也. 又攝論云. 無常有二種. 一者

因中本無今有已有還無無常. 二者佛果本

無今有已有不無無常. 而不同因中生滅無

常. 但是佛果上報梨耶識五根等始起邊名

無常耳. 問曰. 若此經非直明空者. 亦說本有

不空之法耶. 答曰. 論主釋初品中法性云. 法

名涅槃性名本分. 如白石中有銀性. 黃石中

有金性. 一切法中有涅槃性. 亦如是. 今謂. 是

本有性淨涅槃. 是以此經. 皆明性淨方便二

種涅槃也. 問曰. 更有明證證此經已明常住

已顯眞實耶. 答曰證雖多. 不可爲煩. 今但

取法尙品以三譬具明三佛. 又云諸佛色身有

去來. 諸佛法身無去來. 有去來是應佛. 無去

來是法佛報佛. 又論云. 佛有二種. 一者父母

生身佛. 二法性生身佛. 父母生身者. 是應佛.

法性生身. 是報佛. 若但言法性身. 是法身佛.

論又云. 華色比丘尼不見法身佛. 善吉得見

法身. 又此經. 處處皆云十地行滿得無上菩

提. 云何十地行滿還得無常身耶. 是故涅槃

云. 我無我無有二相. 我於摩訶般若波羅蜜

經中廣說. 涅槃經明佛果眞我. 卽此經明無

上菩提. 涅槃經明生死無我. 卽此經明因中

菩薩無我. 應知. 此經佛果眞我生死無我. 皆

空其相無二. 具明八倒. 應可信受耳. 問曰. 或

謂. 此經未是會三. 感誦法華以爲盛難. 此義

云何. 答曰. 法華會三歸一. 則三遣而一存. 一

中	欄

存未[&FFFF]#守相. 故以萬善爲乘體. 般若卽三而

不三. 則三遣而一亡. 無有法之可得故. 以無

生中道爲乘體. 無生絶於戱論. 竟何三之可

會. 所謂百華異色共成一陰. 萬法殊相同入

波若. 無可分別. 又顯一乘眞實凡有二門. 若

是法華. 對三乘方便顯一乘眞實相. 若是波

若淨名. 毁小乘爲劣. 讚大乘爲勝. 顯一乘眞

實也. 是故不可談其二經勝劣耳. 若引涅槃

明常而難此經. 前已明之. 不更煩耳. 問曰. 若

唱成地二家之失. 今云何判佛敎耶. 答曰. 菩

薩藏聲聞藏. 大乘小乘. 有餘無餘. 作無作. 了

不了. 有邊無邊. 頓漸. 半滿. 常無常. 有量無

量門往收. 不以具足十門方收. 但以一一門

攝無量法藏. 攝門非一. 故有十門. 問曰. 前言

應依四依莫依凡妄說者. 何等是四依. 答曰.

四依者有二種. 法四依者. 依法不依人. 依義

不依語. 依智不依識. 依了義經不依不了義

經. 人四依者. 依小乘五方便爲第一依. 須陀

洹斯陀含爲第二依. 阿那含爲第三依. 阿羅

漢爲第四依. 若依大乘. 地前四十心. 具煩惱

性爲第一依. 從初地至六地爲第二依. 七八

九地爲第三依. 第十地爲第四依. 今是後四

依也. 問曰. 前言十二部經. 云何但言十二不

大不小耶. 答曰. 有四句. 一大小俱明十二者.

以十二是一數之圓. 又治衆生十二緣病故

也. 二者大同明九部者. 亦是一數之圓. 又

爲九道衆生說故九部. 小乘約法淺故無方

廣經. 佛記非小乘之宗. 又小乘人. 無補佛處

故. 除授記經. 小乘法淺有人能問故. 除無問

下	欄

自說經. 又大士能爲衆生作不請之友故. 有

無問自說. 小乘不能. 要待請方說. 故無無問

自說. 大乘人根利故除三. 大乘之根利直說

卽解. 不須因緣及以譬喩. 亦不假論義. 故略

以此三部. 第三句小廣而大略. 如地持論說.

菩薩藏名方廣經. 聲聞藏謂十一部. 此意明.

大乘十二爲明方廣之理. 從所詮之理爲名.

故十二部悉名方廣. 小乘十二部. 不爲明方

廣之理故. 存其十一部名. 沒方廣之稱. 第四

句大廣小略. 顯大乘滿字故. 具足十二部. 小

乘半字故. 唯有九部. 又得開三. 修多羅祇夜

伽陀. 此三就敎別名. 卽以敎爲此三部體. 餘

之九部. 從別事受名. 亦不離此三也. 三從文

言立名. 九從功能受稱. 修多羅者. 有二種. 直

說語言爲別修多羅. 從如是至奉行. 通修多

羅. 三藏中修多羅. □長橫狹. □長故攝於十

二. 橫狹故但一藏. 十二部中修多羅. 橫闊□

短. 不攝十一故□短. 攝三藏故橫闊. 伽陀者.

第二部謂不等頌. 第三祇夜謂等頌. 又九從

功能受名. 謂授記經本事經本生經未曾有

經因緣經譬喩經無問自說經方廣經論

義經. 合爲十二部. 今小乘九部合爲五雙. 初

長行與偈一雙. 諸佛爲衆生. 或直說修多羅.

或命初卽爲說偈故名伽陀. 卽知. 修多羅不

必在前. 伽陀不必在後. 本事本生. 第二自他

一雙. 本事說他過去世事. 如藥王本事品等.

說自過去世事爲本生經. 未曾有因緣經. 此

明善惡事一雙. 未曾有經爲善事. 如靑牛行

□白狗聽經大地振動. 因緣謂起罪本末. 隨

經數: 一八五三

經名: 大乘玄論卷第五

頁數: 六五

上	欄

本末而說名因緣經. 譬喩祇夜法喩一雙. 論

義經者. 則是能論. 1上八部四雙名爲所論.

謂能論所論一雙. 佛在世時. 自說十二部經.

佛滅度後. 委付迦葉. 十弟子之中. 最大有四

大聲聞. 所謂迦葉目連須菩提舍利弗. 何獨

付迦葉不付餘人者. 舍利弗目連早已滅度.

須菩提者爲性陸. 迦葉爲性剛決. 故付迦葉.

迦葉滅後付阿難. 阿難付末田地. 末田池付

舍那婆斯. 舍那婆斯付優婆掘多. 如是隔世

五師. 至一百餘年. 分爲二部. 一者摩訶僧祇

部. 此云大衆部. 二者多□羅部. 此云上坐部.

從大衆部分爲九部. 一名大衆部. 二名一說

部. 三名出世部. 四名窟居部. 五名多聞部. 六

名施設論部. 七名枝提部. 八名阿婆羅部. 九

名鬱他羅部. 三百年中. 上座部因謬論事分

爲十一部. 一名薩婆多部. 二名雪山部. 三名

犢子部. 四名達磨鬱多部. 五名跋陀耶尼部.

六名三彌底部. 七名六城部. 八名彌沙塞部.

九名曇無德部. 十名迦葉唯部. 十一名修多

羅論部. 問經言本二及十八皆從大乘中出.

何者爲本二及十八耶. 答上座大衆兩部爲

本二. 其後弟子分爲十八部. 又經言五部者.

佛三藏中毘尼藏多有此名. 又十八部中五

部盛行. 五部者. 一薩婆多部. 二曇無德部. 三

僧祇部. 四彌沙塞部. 五迦葉唯部. 五部之中.

薩婆多部盛行. 故佛滅後二百年中. 從上座

部出薩婆多部. 偏弘毘曇. 佛滅後三百餘年.

迦○延子. 作毘曇八□度. 六百年五百阿羅

漢. 造毘婆沙論百卷. 七百年爲婆沙太廣. 法

中	欄

勝造毘曇論. 爲法勝太略. 千年之間. 達磨多

羅. 造雜心論十一卷. 故毘曇盛行. 成實論主.

從曇無德部出. 出於七百年. 名訶梨跋摩. 龍

樹菩薩. 出五百年. 破諸異部. 造大乘百部論.

於閻色提. 轉第二法輪. 問有人言. 般若是三

乘通敎. 凡引多文. 欲得聲聞地. 當學般若. 乃

至欲得菩薩地. 當學般若. 又云. 是般若中. 廣

說三乘之敎. 故言三乘通敎. 此義云何. 答曰.

論云. 佛於三藏中. 但爲聲聞. 說四諦法. 未說

菩薩行. 今欲爲彌勒等廣說菩薩行故說般

若. 卽知. 般若非三乘通敎. 又論云. 般若不屬

二乘但屬菩薩. 又論云. 在菩薩心中名般若.

在聲聞心中名道品. 若是三乘通敎. 則在三

乘心通名般若. 不應有別名. 又難云. 若三乘

通學般若. 般若是三乘通敎者. 涅槃經云. 三

乘人同觀中道. 下智觀故得聲聞菩提. 乃至

上上智觀故得佛菩提. 亦應是三乘通敎. 大

論云. 十種大經中. 般若波羅蜜最深最大. 小

般若經云. 此經爲發大乘者說. 最上乘者說

故知. 般若非三乘通敎. 又說. 三乘同學般若

者. 是密會一乘. 若因同果亦應同. 又說聲聞

緣覺若智若斷皆是菩薩無生法忍. 又說一

切處心人不可得云何分別有三乘耶. 當知.

卽是密說一乘. 又古舊義. 般若已會法但未

會人. 會法者. 一切法皆入法性. 皆入摩訶衍

中. 次云. 淨名是抑揚轉法輪嘆凡夫有. 及覆

毁聲聞爲敗根. 是亦不然. 魔事品云. 譬如癡

犬不從大家心食從作務者索. 犬者聲聞人.

大家者大乘敎. 作務者小乘經. 大品經應是

下	欄

抑揚敎耶. 問何故餘經不逗緣說此法耶. 答

大品法華是合明義. 涅槃是開明義. 所以合

明義者. 大品直明無所得因無所得果. 破衆

生有所得心. 卽便了悟. 不須別開緣正因果

也. 法華直破異因異果. 明一因一果. 衆生卽

得了悟. 亦不開緣正因果. 大經爲鈍根衆生

聞上合說未悟故. 廣開緣正兩因兩果. 始得

領解. 以根緣宜. 聞合以取悟則爲之合. 應聞

開以受道故爲之開也. 問就大品法華華嚴

正有緣正文以不. 答傍有此義. 釋論解方便

品云. 般若爲種子是正因. 五度等爲水是緣

因. 能生菩提果樹. 又大品已有明佛性義. 亦

有緣正因義也. 法華中. 明衆生有佛性. 卽正

因. 萬行等是緣因. 華嚴中正法性起文云. 微

塵中有一經卷. 一經卷中廣記一切事. 此卽

是衆生身中有佛性. 破微塵出經卷. 卽是除

煩惱見佛性也. 佛性旣是正因. 諸菩薩修行

四十心十地等. 卽是緣因也. 問若皆有緣正

二因者. 云何有四種之異. 答但衆經皆有傍

正二義. 般若廣破有所得. 明無依無得. 爲正

宗. 佛性一乘爲其傍義. 法華廣明一因一果

爲其正宗. 無所得及佛性爲其傍義. 涅槃廣

明佛性常住. 爲斥無常之病爲其正宗. 一乘

及無所得爲其傍義. 又衆經逗緣不同. 互相

開避. 般若已廣明無所得實相. 故法華不明

之. 未廣說一乘因果故廣明之. 法華已明一

乘因果. 故涅槃不廣明之. 未廣明佛性常住

故廣說之. 又只是一道三義. 說之無境不照

義故名般若. 眞極無二義稱爲妙法. 常□不

經數: 一八五三

經名: 大乘玄論卷第五

頁數: 六六

上	欄

變義目爲涅槃. 又在菩薩心故名般若. 在佛

心故名薩般若. 具在佛菩薩心故名一乘. 又

須領衆經顯道無異而作異名說之. 如大品.

作般若之名. 不作一乘及佛性之目. 法華作

一乘之名. 不作般若佛性之稱. 乃至涅槃亦

然也

感應第二. 有三義. 感應者乃是佛法之大宗.

衆經之綱要. 言感者牽召義. 應者赴接義. 衆

生有善致彼佛前. 垂形赴接. 理無乖越. 謂之

感應. 凡夫感而不應. 諸佛應而不感. 菩薩亦

應亦感. 感者不同. 略有四種. 一者感形不感

聲. 但見佛不聞法. 二者感聲不感形. 直聞敎

不見佛. 三者形聲俱感. 見佛聞法. 四者不見

佛不聞法. 直感神力密益. 感應體第二. 問三

世善何善感耶. 答有人言. 未來善感. 若爾者

未來佛應不現在佛應. 又言. 現在善感. 亦言.

過去善感. 又言. 惡感. 有人善感. 有人善惡共

感. 若言惡能感者. 一切起惡衆生. 何故不見

佛. 若言善能感佛. 衆生旣有善根. 盡能得道.

何用佛爲. 如無病何用藥師爲. 善惡俱感者.

一切衆生皆有善惡. 寧不感佛在六道受苦.

今明. 三世善感. 過去現在爲正感. 未來爲傍

感. 故經云. 過去久修善根. 及今念佛得見如

來. 今明. 善惡感者. 將滅惡可生善. 問與他感

應何異. 答今明. 感是應義. 應以感爲義. 感應

相由. 是因緣. 問佛爲有應法起息應名滅. 爲

無應法起而云滅耶. 答自古爰今凡有三解.

開菩薩師. 用弼公義. 衆生於法身上見有生

滅. 佛實無生滅. 故經云. 慈善根力令彼見之.

中	欄

指實無師子. 莊嚴旻法師云. 別有應法起. 故

以本垂跡爲生. 息跡歸本稱滅. 如經云. 金翅

鳥王. 上昇虛空. 觀彼水性. 及見己影. 卽其證

也. 招提琰云. 具有二義. 今正明. 爲異論紛

綸. 或言實滅. 或言不實滅. 或言有應法起. 或

言無起. □是諍論. 是故龍樹出世破之. 諸見

若息. 然後乃識因緣假名無方大用. 非起非

不起. 亦起亦不起. 亦非非起非非不起. 適緣

而用. 得諸善巧. 雖具諸義. 亦不同舊說. 蓋是

起無所起名爲不起. 不起而起名之爲起. 不

可聞起定作起解聞不起定作不起解也. 問

由佛滅度故衆生起迷. 若不滅則不起迷. 則

咎於佛. 答智度論云. 佛有三時利益衆生. 一

爲菩薩時. 二得佛時. 三滅度時. 華嚴經云. 欲

令衆生生歡喜故. 現王宮生. 欲令衆生生戀

慕善. 示雙林滅. 旣云三時益物. 知緣自起迷.

佛無過耳. 問爲習因善感爲報因善感. 答云.

習因正感. 報因傍感. 見佛生樂受故. 問善惡

感佛者. 爲善正感爲惡正感. 答善正感惡傍

感. 問人言. 無別應起. 但法身上見丈六. 此

何耶. 答違經文. 大經云. 金翅鳥王. 飛昇虛

空. 下觀水性. 及見己影. 虛空是法身佛. 金翅

鳥是報身佛. 及見己滿是化身佛. 表應部

第三. 佛滅度後有形像及經書. 此名表應. 非

爲正應. 所以然者. 以丈六及言敎觀機而現.

旣其應機. 應謂之正應. 衆生見聞之後故. 造

像表其所見. 書寫傳其所聞. 旣有由衆生非

正由佛. 故爲表應非正應也. 今若從說者.

亦入應中. 何以知之. 形像旣相從入佛寶. 何

下	欄

爲不得相從入應. 經書雖是正法. 旣由衆生

書寫. 亦相從應也. 問諸佛菩薩體不二. 能應

者未詳不二. 是何等法. 答成論師眞諦謂爲

不二法門. 智度論師謂實相般若. 地論師用

阿梨耶識. 攝論師眞諦三藏卽阿摩羅識. 四

宗之內. 初二約境. 後二據心. 雖識境義殊. 而

同超四句. 故釋迦掩室於摩竭. 淨名杜口於

毘耶. 斯皆謂爲神御故. 口以之而默. 豈曰無

辨辨所不能言也. 今明. 乃是不可言境心. 不

可言不境心. 中道佛性理也. 問何位菩薩能

眞俗□觀. 應物顯形如水中月濟度人耶. 答

靈味師云. 初地得無生卽能眞俗□觀. 什肇

師云. 七地□觀. 成論師云. 八地□觀. 今謂.

從初發心則學無生習於□觀. 故涅槃云. 發

心畢竟二不別. 有四重階級. 一者對地前. 凡

位但明順忍未有無生亦未能眞俗□. 初地

稱聖. 始得無生. 二觀方□. 仁王攝論□有

此文. 二者初地已上六地已還無生尙淺. 與順

忍之名. 至於七地稱等定慧地. 始是無生名

爲□觀. 智度論云. 前三地慧多定少. 後三地

定多慧少. 故定慧不等. 至於七地定慧均平.

云等定慧地. 此說般若靜鑒爲定. 方便動照

爲慧. 六地妙於靜觀拙於涉動. 故定慧未均.

至于七地則二用俱巧. 名等定慧地. 三者七

地雖得無生已能□觀. 但猶有功用. 八地於

功用心. 永不復生名無生. 四者八地雖無功

用. 猶未究竟. 究竟無生. 在於佛位. 方便品

云. 久於佛道心已純熟. 當知. 是佛地無生金

粟如來則依斯文已顯. 無生具在四處. 衆師

經數: 一八五三

經名: 大乘玄論卷第五

頁數: 六七

上	欄

偏執一. 徒以失其旨. 淨土第三. 有二義. 一通

二別. 淨土者. 蓋是諸佛菩薩之所栖域. 衆生

之所歸總談佛土凡有五種. 一淨二不淨三

不淨淨四淨不淨五者雜土. 所言淨者. 菩薩

以善法化衆生. 衆生具受善法. 同□善緣. 得

純淨土言不淨者. 若衆生造惡緣感穢土也.

淨不淨者. 初是淨土. 此衆生緣盡. 後惡衆生

來. 則土變成不淨也. 不淨淨者. 不淨緣盡. 後

淨衆生來. 則土變成淨. 如彌勒與之釋迦也.

言雜土者. 衆生具起善惡二業. 故感淨穢雜

土. 此五皆是衆生自業所起. 應名衆生土. 但

佛有王化之功. 故名佛土. 然報土旣五. 應土

亦然. 報據衆生業感. 應就如來所現. 故合有

十土. 就淨土中更開四位. 一凡聖同居土. 如

彌勒出時凡聖其在淨土內住. 亦如西方九

品往生爲凡. 復有三乘賢聖也. 二大小同住

土. 謂羅漢□支及大力菩薩. 捨三界分段身.

生界外淨土中也. 三獨菩薩所住土. 謂菩薩

道過二乘. 居土亦異. 如香積世界. 無二乘名.

亦如七寶世界. 純諸菩薩也. 四諸佛獨居土.

如仁王云. 三賢十聖住果報. 唯佛一人居淨

土. 諸淨土位不出此四. 卽從劣至勝爲次第.

問以何爲土體. 答土體有三. 一相論其體有

五. 謂化處淨化主淨敎門淨徒衆淨時節淨.

無刀兵等. 二若就三世間明土世間. 則以七

珍爲體. 三者□論義. 望道而言. 土以不土爲

體. 要由不土方得有土. 卽以有空義故. 一切

法得成也. 攝論師云. 識所變異是淨土. 以心

爲體. 今明. 有三種. 若是法身淨土. 以中道爲

中	欄

體. 亦是報佛淨土. 七珍爲體. 亦是化身淨土.

以應色爲體. 通而爲論. 皆是中道爲體. 以二

是用. 有人言. 佛無淨土. 但應衆生報. 以化主

爲言. 故言佛土耳. 此是成論師意. 非經論所

明. 經論云佛無淨土者. 無分段變易淨土. 有

淨土者. 乃是萬行所得眞常淨土. 故經言法

身淨土是眞成淨土. 報佛淨土. 經論處處皆

明淨土. 問有人言. 淨土二處二質. 如西方淨

土與此穢土. 二者二質一處. 三者一質二處.

如淨名云. 斷取妙喜淨土. 置此穢土中. 且是

一土在彼復來此. 故一質二處. 如是四師各

成諍論. 今明. 各有其義. 莫執一邊傷其義味.

身子見穢土. 梵王見眞成淨土. 上文十七句

所明淨土是報土. 足指案地等淨土是應土.

餘文可知. 問經云. 衆生見燒盡吾淨土不燒.

是何淨土耶. 答羅什云. 是異質同處義. 淨穢

粗細不同. 故不相□. 如首眞天子身不□於

地. 又如無間地獄雖百千共處亦不違妨. 又

如醍□不□粗器. 肉淨穢二質而相妨耶. 故

燒穢不燒淨土. 佛開三身. 以身例土. 亦有三

土. 又仁王云. 唯佛一人居淨土. 攝論云. 眞如

卽是佛所住. 法華論亦明眞如常住爲土. 問

經云一質異見. 是何物一質耶. 答一質多種.

若以一實相爲一質. 以失實相故有六道異

見. 大經云. 是一味藥. 隨其流處有六種差別.

如人見水卽有三塵. 1一鬼見於火. 倒心所感

故成水火二見. 如人見□河爲水. 鬼見爲火.

天見爲地. 魚見窟宅. 淨穢亦爾. 業不同故見

淨穢. 實無如此淨穢. 此是中道土質淨穢二

下	欄

緣見其二土. 攝論師明. 皆唯識爲淨土體. 就

跡爲論. 一質二見者. 身子見佛土穢. 但見人

土. 梵王見天土. 而佛土非人天土. 如經云寶

莊嚴土. 而肉釋迦眞土. 問一質二見可然. 復

淨質見穢. 穢被燒淨燒不耶. 答惡業故見不

淨燒. 而淨實不燒也. 問淨質壞者穢亦壞不

耶. 答穢隨壞也. 於淨寄見穢耳. 以淨壞故卽

穢緣無所見. 如鬼本於水見火水竭不見火

也. 於穢質見淨亦然. 第二別論西方淨土有

五之別. 一常無常者. 有人言. 此經猶是無常

覆相說常. 與法華相似. 今明常住. 文云. 究竟

一乘至於彼岸. 故知. 是常. 依論種種說常. 二

明三界非三界者. 如釋論所明. 在地不名色

界. 無欲染故不名欲界. 有色形故不名無色.

經云無須彌山大海江河. 故知無三界. 文云.

佛問彌勒阿難. 汝見彼國於地以上至於淨

居天. 其中所有微妙嚴淨自然之物不. 阿難

對曰. 唯然. 已見. 旣言已見. 不得無三界. 自

在物機不可定判. 斯則無粗三界有細三界

耳. 第三有聲聞無聲聞者. 經云有得阿羅漢

果. 解釋不同. 一云. 下輩生於花中退菩提心.

出生之後受二乘果. 實有聲聞. 二云. 法藏比

丘設願. 願國中無有聲聞二乘之名. 今言聲

聞者. 仍本爲名. 實無聲聞. 今謂. 如香積佛

國. 無有聲聞之名. 今此經言有. 故應有聲聞.

第四有天人無天人者. 經云非天非人. 若依

此文. 則是一相. 豈可分別是人是天. 而文云

因順餘方故有人天之名者. 此有時勝者爲

天. 劣者爲人. 欲引穢土人天生於淨土. 實無

經數: 一八五三

經名: 大乘玄論卷第五

頁數: 六八

上	欄

人天別也. 第五有胎生無胎生者. 皆應化生.

應無胎生. 而經言下輩受胎生者. 此非胞胎.

於花臺中久不出故言胎生. 非實胎生. 禽獸

之類亦如是. 實無禽獸而有應禽獸. 故經云

池中有鳧雁等也

論跡五門

一明破申大意  二明四論宗旨  三明經

論能所	四明釋中觀論名  五明論緣起

大師讀此論. 遍數不同形勢非一. 今略出十

條. 一者有時明四論宗旨. 釋中觀名題. 解經

論相資諦智傍正破申近遠. 然後乃入論文.

所以然者. 欲明義有詮次文參渙然稟學門

徒尋心易曉. 二者在論初直爾散說大意. 仍

進論文. 此欲提綱振領揚略要旨. 裕其玄莫

彰至其後發. 三者先盛解二諦竟卽釋論文.

明佛說二諦以表正道. 今論以二諦爲宗推

功有在也. 四者前明二智後入論文. 明佛以

二智說敎. 菩薩今以權實顯正破邪. 故須斷

簡二智也. 五者迪碩古今破斥異部. 所以然

者. 自古□今. 凡諸暇作. □不稟龍樹之風. 皆

是斷常. 擾於至道故. 須廣破始得讀文也. 六

者前讀關河舊序. 如影叡所□. 所以然者. 爲

卽世人云. 數論前興. 三論後出. 欲示關河相

傳師宗有在非今始□也. 七者或直唱無行

佛藏等經. 然後入論. 欲明經論相成共顯一

道. 經旨可見. 論意易明也. 八者對訶梨所造

○延之作. 欲明大小軀分得無得異也. 九者

或面折異學. 仍卽入論. 欲使執固者改迷慕

位者深悟. 十者或直爾披文更無別說. 欲明

中	欄

此論出自菩薩中心精破妙解[&FFFF]#在文內. 輒

抽拙意何以加此. 故直讀文也. 法師所以講

論有多形勢者. 略有三義. 一者明法師善識

根緣調停物性稟悟旣甚多種. 演暢亦復不

窮. 二者欲異他人. 他人立義定作一說. 聽者

唯作一解了無轉悟. 今明. 諸法無一定相. 豈

唯一種. 三者龍樹提婆妙思深遠權巧萬端.

今明傳述寧可一槪. 今就論初大爲五章. 一

明破申大意. 二者明四論宗旨義有同異. 三

者明經論能所諦智傍正. 四者釋中觀論名.

五者明論緣起. 問答斷簡. 所以須辨破申大

意者. 無問內外學徒. 凡有製作. 皆辨破申. 故

內外□云. 自是而非彼. 美己而惡人. 次內經

□述外道所計云. 是事實餘皆妄語. 次成實

破斥數經. 以四諦命. 重更顯斯實. 如此之流.

盡欲破他申己. 旣出虛妄橫□皆不成破申.

今時論意. 善巧方便助佛揚化. 方是破申. 故

在初明其大意也. 破申只是破邪顯正. 卽是

滅邪見幢. 燃正法八. 問誰能破邪用何顯正.

答不出人法. 人卽是聖人. 法名正法. 若備法

人. 則能破邪顯正. 就此則有三雙. 一者佛與

菩薩. 二者經論. 三者破申. 言佛與菩薩者. 佛

以中道二智所說名經. 菩薩以中道二慧所

吐名論. 佛以中道二智所說名經. 經卽是敎.

敎何所示. 敎則敎緣. 緣何所稟. 緣只稟敎. 故

緣敎相應無不悟入. 言悟入者. 敎辨眞俗. 緣

悟不眞不俗. 敎說因果. 緣悟不因不果. 其餘

例然. 故因敎悟理. 悟理故了敎. 敎是理門. 故

因敎達理. 感應因緣. 冥若扶契. 響然而有. 壑

下	欄

爾而無. 此卽佛說敎爲緣之意也. 但敎流末

代. 鈍根薄福. 尋敎失旨. 不知佛意. 故論初

云. 心五陰十二入十八界等決定相. 但著文

字不知佛意. 聞大乘法中說畢竟空. 不知何

因緣故空. 卽生見疑故. 於有生見. 於空生疑.

所以然者. 爲有所得心有依有得. 當聞眞俗

住眞俗. 不知本於不眞不俗. 故還就眞俗以

心眞俗之實. 不知就非眞非俗以心眞俗.  還

就眞俗以解眞俗. 不知用非眞非俗以解眞

俗. 還就末中. 心末. 不知就本心末. 本是末

本. 旣不識非眞俗本. 故不識眞俗之末. 因果

等諸事義例皆然. 故如他人. 或謂眞俗一體.

或言異體. 或言因中先有果. 或言因中先無

果等有所言說. □出彼妄情 所□. 曾非經論

所明. 是故斷常交興. 生滅競起. 邪言隱覆. 正

敎不申. 所以龍樹菩薩. 府玆弱喪. 顯八不敎

門. 折彼斷常. 周還不二. 破申之義. 大略如此

也. 問若箇是邪而言破邪. 何者是正而Ｃ申

正. 答邪旣無量. 正亦多途. 大略爲言不出二

種. 謂有得與無得. 有得是邪須破. 無得是正

須申. 故大品經善吉致問. 何等是菩薩道. 何

等非菩薩道. 佛答云. 有所得非菩薩道. 無所

得是菩薩道. 問旣破有得申無得. 亦應但破

性執申假名以不. 答性執是有得. 假名是無

得. 今破有得申無得. 卽是破性執申假名也.

問旣破性申假. 亦應但破有申無. 若有無兩

洗. 亦應性假雙破耶. 答不例有無皆是性. 所

以須雙破. 旣分性假異. 故有破不破. 問性有

性無皆是性. 唯破性不破假者. 亦應性有假

經數: 一八五三

經名: 大乘玄論卷第五

頁數: 六九

上	欄

有皆是有唯破有不破無也. 答雖同是有而

有不同. 故但破性有不破假有. 問若雖同是

有而有不同故. 但破性有不破假有者. 亦應

雖同是性而性不同. 不破性無但破性有耶.

答有例不例. 言其例者. 旣性有性無皆是性.

所以兩破. 亦性有假有皆是有. 亦須二除也.

而不例者. 明性有住有乖道故須破. 假有非

有扶道故不除也. 次時云. 前明破邪顯正.  卽

是佛與菩薩. 今問. 爰及正化□1平像法. 傳

持紹繼其人不少. 今定取何人破邪顯正. 答

大格爲論. 不出四人. 一是調御世尊. 是能化

主. 其餘三聖. 助佛宣揚. 三者所謂馬鳴開士

與龍樹提婆也. 問此之四人破邪顯正. 爲當

是同爲當有異. 答一往且折彼疑. 則云不同

不異. 佛與菩薩. 所以不同. 同顯實相. 所以

不異. 此是同異不同不異. 旣得不同異卽得

同異. 佛菩薩具足不具足勝劣故異. 皆破邪

顯正故同也. 言佛菩薩異者. 佛卽說敎樹二

諦赴緣. 菩薩直助佛揚化無別暇作也. 就菩

薩中自復有異. 若是龍樹. 作論前破法. 後兼

淨人我. 提婆所造. 先正破神我. 後兼洗法. 所

以然者. 中論破內弟子. 雖知無我. 猶計有法.

是故前正除法. 後兼淨人我. 故十二門云. 有

爲無爲尙空. 何肉我耶. 百論破外道. 如僧伽

等. 計云有神我. 不知無我故. 須前正破我後

兼破法. 故破神辨生空. 破一異明法空. 此

爲異也. 問旣同破邪皆爲顯正. 何故一論申

大小. 一論不申大小. 答若俱申大小. 何有兩

論殊. 必齊顯小大. 焉判兩人異作. 折彼問已

中	欄

是消疑. 但意趣不然. 更須指掌. 中論破執大

小緣. 所以申大小. 百論不破執大小緣故. 不

明申大小. 卽□中論破執眞俗緣. 可顯眞俗.

百論不破執眞俗緣. 論末應不明眞俗. 結論

歸旨也. 釋云. 眞俗二諦是諸佛敎門. 譬若衆

流皆歸大海. 凡欲悟入. 莫不因此敎門. 論旣

破空破有除斷除常. 外人失彼所執情無所

寄. 卽問. 佛法爲何所說. 論主應聲卽答. 有二

諦. 以世諦有故不斷. 眞諦無故不常. 令彼斷

常見息. 是故須說二諦也. 問或言破邪顯正.

或言豈離邪有正. 卽撥邪者令正. 因邪故得

正. 此兩言似如乖反. 若言破邪顯正. 卽不應

言因邪有正. 只令邪者正. 若言只因邪故正.

又不應言破除邪顯正也. 又問. 邪正一故言

破邪顯正. 爲邪正異故破邪顯正. 他人解. 邪

正兩端. 破除邪故得顯正也. 難. 若爾甁衣體

異. 破甁顯衣耶. 彼云. 甁衣乃異不相違害. 非

相障法故. 不破甁顯衣. 邪正是相障法. 邪障

正故. 破邪顯正也. 難. 若邪正相違故破邪顯

正者. 水火相害. 何不破水顯火. 而不爾. 故

知. 邪正寧可碩異耶. 今若Ｃ邪言隱覆正敎

不開破邪言顯正敎非爲不爾. 但此邪正疏

遠. 非一家意. 今明. 道非邪正. 能體道之緣.

亦悟非邪正. 但以向迷今悟. □向迷僻爲邪.

呼今悟爲正. 此得悟時了無邪正. 問若爾定

是破邪顯正. 定是因邪顯正. 答具此兩義. 言

破邪顯正者. 向迷成斷常. 所以須破此邪. 今

得悟不斷不常名爲顯正義. 是以言破邪顯

正. 亦可. 言因邪有正者. 只令悟斷常者不斷

下	欄

常. 豈得離迷有悟離斷常別有不斷常耶. 問

佛出世旣有感緣所感. 龍樹出世亦爲感緣

所感不. 答例爾. 問佛與龍樹出世俱有感緣

所感者. 佛能照緣. 龍樹亦照緣不. 答亦例. 又

問. 若爾佛說敎. 龍樹亦應說敎不. 答應例而

不例. 言應例者. 應佛經敎. 龍樹說論敎也. 言

不例者. 雖同感而感不同. 佛爲感緣所感. 感

佛說二諦敎. 龍樹雖爲感緣所感. 但感龍樹

破邪. 破邪令識佛敎也. 問雖同感感不同. 佛

與論主. 雖同照照亦不同. 答云實爾. 佛照大

明. 論主照小晦也. 問他論有破有申. 今論亦

有破有申. 今他二論. 竟有何異乎. 又難. 若使

苟欲爲異者. 他論可得有破申. 今應論唯破

不申. 答旣有一問一難. 今亦一答一解. 先答

第一問. 上問. 俱有破申. 今他二論何異. 今

明. 他論有破而復更立. 今論唯破而不立. 言

他論有破有立者. 如破外道神我而更立假

名行人. 破外道二十五諦而立四諦十六諦

等. 外道神我眞實不無. 汝論世諦假名行人

亦不可失. 若言外道二十五諦爲非. 汝四諦

十六諦. 此亦有過. 彼計有人有法旣成外道.

汝亦計有人法亦是外法. 今論不爾. 唯破不

立. 所以然者. 論主出世唯爲破顚倒斷常. 更

無所立. 故論序云. 言而無當破而不執也. 次

答第二難云. 與他論異者. 他論可有破申. 今

論應唯破不申. 今一往答. 且如汝所問. 他論

有破有立. 則有破別有所申. 今論唯破不立.

則唯破不申. 所以然者. 若經若論. 唯破顚倒

虛妄更無所申. 本由病故有敎. 在病旣除. 敎

經數: 一八五三

經名: 大乘玄論卷第五

頁數: 七○

上	欄

藥亦盡故百論下文云. 破如可破. 此論文下

復云. 無人亦無法佛亦無所說. 佛旣無所說.

寧當有敎可申耶. 今次更答. 他論有破有立.

此乃是增有所得. 非唯不能申. 亦不能破. 自

是有得. 何能破他. 今論但破曾不自立. 非止

能破. 卽復能申. 故大師擧猛將爲譬. 前無所

立. 後無所領. 故能剪彼兇醜顯我皇威. 菩薩

亦爾. 無生正觀. 了內外諸法. 畢竟淸淨故. 能

破洗虛妄斷常. 顯出如來眞實正法. 如此善

巧名爲破申. 故論序云. □然靡據. 而事不失

眞. 蕭焉無累. 而理自玄會也. 問他論非唯不

能申亦不成破. 今論具能破申. 若爾他論爲

負今論居勝. 此則勝負心生是非見起. 乃是

斷常屈滯. 豈能申於正道. 答若有勝有負斯

則受屈. 只爲無勝無負所以能申. 問若有勝

有負可得有破. 旣云無勝無負. 汝何所破邪.

答實爾. 執有勝有負則見有破. 今無勝無負.

我實無所破. 問若有勝有負可得言申. 旣無

勝負更何所申. 答若有勝有負. 應申更屈. 只

爲無勝無負. 屈者得申. 而實無所得. 問破何

物邪申若爲正. 答云. 佛赴緣說眞俗兩敎. 意

爲顯中實之道. 但緣迷二敎不悟中實. 成斷

常病. 今破緣邪執. 申佛正敎也. 師云. 非無其

義. 若只作此解. 未近一家之意. 何故爾. 論初

八不. 爲破生滅斷常淨一異來出. 若別有二

諦中道可申異於破邪. 何謂淨斷常除生滅

耶. 問前云第一章明破邪顯正. 今Ｃ但淨斷

常來出無二諦可申. 若依前言. 卽乖今說. 若

用今解復反前判. 二言□楯. 若爲取中. 答有

中	欄

二條. 一者反質汝言眞俗二諦. 是何物. 亦聞

破病便言不申敎. 亦聞申敎謂非是破邪. 作

此折疑已略成可見. 但復須巧墨解釋. 何故

說二諦只爲破生滅斷常. 世諦假生滅眞諦

不生滅. 欲明假生滅實錄不生不滅. 令悟生

滅不生來出無來出. 只此破生滅斷常卽

名爲敎. 是破復是敎. 今論主還說此破斷常

生滅之敎. 以化物令緣作如此悟. 卽申破病

敎. 破病敎申. 只申此破名爲破申. 今此破得

申稱爲申破也. 破申大意且竟如前

今次第二明四論宗旨義同異. 問四論旣興.

爲當是一爲當是異. 答一往折疑不一不異.

所以然者. 八不是衆經之妙旨. 方等之宏宗.

此論啓初卽明不生不滅不一不異. 故知. 四

論非一不異. 問旣不一不異. 便應不四不論.

若言四言論. 卽是一是異耶. 答只Ｃ四論不

一不異. 若不言四論. 語何物不一不異耶. 如

只Ｃ色不生不滅受想行識不生不滅. 只Ｃ

五陰不生不滅色心不空不有. 若不言五陰.

Ｃ誰不生不滅. 若不語色心. 言何物不空不

有. 今亦爾. 何不言四論. Ｃ誰不一不異. 問以

何義故言其不一. 以何義故語其不異. 釋云.

以論四故. 所以不一. 以四論故. 所以不異. 故

言不一不異也. 問若爾論有四故彌見其是

異. 同是論故轉見是一. 何得言不異不一. 答

曰. 四若是異. 四不四論. 論若是一. 論不論

四. 只爲四非是異耶. 所以四論. 論非是一. 所

以論四也. 問若非是一異耶. 答旣非一異. 亦

復非是非一異. 旣識非一異. 則一異可明也.

下	欄

今亦可言同. 亦可辨其異也. 言同者有二義.

一者能造論人. 同是四依. 同稟佛敎. 同有二

智也. 二者所造之論. 同是無依無得. 同申正

敎. 若是有得. 卽不名論. 亦不能有所論. 若是

無得. 方可名論. 能有所論. 是故若不依空. 不

成問答. 故下文云. 問不依空問同答者疑. 答

不依空答同問者所疑也. 問此論若不依有.

可不當有. 旣也依空. 應是當空. 若許當空. 則

成有當. 何謂無依無當耶. 答今言依空者. 一

往對外人多住有. 故言依空耳. 空依何所依.

故是無依無當也. 又云. 依空者乃了空. 此依

非謂有空之可依也. 次辨異者. 一捉釋論望

三論辨異. 二者就三論中自復有異也. 捉釋

論望三論異者亦是多義. 一者文義通別有

殊. 二者破收之異. 文義通別殊者. 若三論卽

別通論. 通申一切諸敎□無不申. 通破一切

諸迷無迷不洗. 故是別通論也. 若是釋論卽

是通別論. 意致乃復通五曼. 而的釋一部文言.

是故名通別論也. 二者收破之異者. 若是三

論望釋論. 則唯破不收. 若釋論望三論亦收

亦破. 所以然者. 三論橫破諸法. □除五句. 故

下文云. 無人亦無法. 佛亦無所說. 何處於何

時誰起是諸見. 卽是橫破諸見也. 又云. 從因

緣品來. 本末推心. 有亦破無亦破. 亦有亦無

亦破. 非有非無亦破. 非非有非非無亦破. 卽

是□論破除五句. 故三論唯破不收也. 釋論

亦破亦收者. 破除稟敎緣迷. 申所迷不敎也.

問三論破卽是捨. 釋論收卽是取. 乃是取捨

心生. 豈能息諸見. 答三論破卽不破而破. 釋